Liite 5

 Yhtymävaltuusto 18.6.2019 § 11

**Peimarin koulutuskuntayhtymä**

**PALKKIOSÄÄNTÖ**

**voimaan 1.1.2011**

**Täydennetty § 4 /1.1.2014**

**Muutettu § 2 / 1.1.2019**

**Täydennetty § 8 / 1.1.2019**

**Voimaan 1.1.2011**

Yhtymähallitus 19.4.2011

Yhtymävaltuusto 21.6.2011

Yhtymähallitus 24.9.2013

Yhtymävaltuusto 29.10.2013

Yhtymähallitus 19.3.2019

Yhtymävaltuusto 18.6.2019

Sisällys

[1 § Soveltamisala 3](#_Toc2943703)

[2 § Kokouspalkkiot 3](#_Toc2943704)

[3 § Samana päivänä pidetyt kokoukset 3](#_Toc2943705)

[4 § Vuosipalkkiot ja sähköisen kokouskäytännön palkkiot 4](#_Toc2943706)

[5 § Yhtymävaltuuston pöytäkirjan tarkastaminen 4](#_Toc2943707)

[6 § Katselmus, neuvottelu, toimitus 4](#_Toc2943708)

[7 § Tilintarkastajat 4](#_Toc2943709)

[8 § Ansiomenetyksen korvaus 4](#_Toc2943710)

[9 § Erityistehtävät 5](#_Toc2943711)

[10 § Matkakustannusten korvaus 5](#_Toc2943712)

[11 § Vaatimusten esittäminen 5](#_Toc2943713)

[12 § Voimaantulo 5](#_Toc2943714)

**Peimarin koulutuskuntayhtymän luottamushenkilöiden ja viranhaltijoiden/työntekijöiden palkkiosääntö**

# 1 § Soveltamisala

Kuntayhtymän luottamushenkilöille suoritetaan palkkiota luottamustoimen hoitamisesta ja korvausta ansionmenetyksestä sekä kustannuksista, joita luottamustoimen vuoksi aiheutuu sijaisen palkkaamisesta, lastenhoidon järjestämisestä tai muusta vastaavasta syystä, ja matkakustannusten korvausta ja päivärahaa tämän palkkiosäännön mukaan.

Kuntayhtymän viranhaltijalle/työntekijälle suoritetaan palkkio samoin perustein kuin luottamushenkilölle, mikäli hän osallistuu toimielimen kokoukseen muulloin kuin var-sinaisena työaikanaan vähintään puolen tunnin ajan tai niin, että kokous alkaa vähin-tään kaksi tuntia hänen varsinaisen työaikansa päättymisen jälkeen. Kokouspalkkiota ei makseta viranhaltijalle/työntekijälle, joka saa kokouksen ajalta lisä-, yli-, ilta-, yö- tai sunnuntaityökorvauksen tai eri palkkion kokouksessa suoritettavasta tehtävästä.

# 2 § Kokouspalkkiot

Kuntayhtymän toimielinten kokouksista suoritetaan jäsenille palkkiota seuraavasti: Yhtymävaltuusto, yhtymähallitus ja tarkastuslautakunta **90** euroa kokoukselta. Neuvottelukunnat ja toimikunnat **70** euroa kokoukselta. Kokouksella tarkoitetaan edellä tässä pykälässä kunnallislain tai muun lain tai asetuksen säännösten mukaisesti asetetun toimielimen sellaista kokousta, joka on laillisesti kokoon kutsuttu ja päätösvaltainen ja jossa laaditaan pöytäkirja. Puheenjohtajalle tai kokouksen puheenjohtajana toimivalle varapuheenjohtajalle, esittelijälle ja sihteerille/pöytäkirjanpitäjälle suoritetaan kokouspalkkio, joka vastaa asianomaisen toimielimen jäsenen kokouspalkkiota korotettuna 50 %:lla.

Jos viranhaltija/työntekijä on samassa kokouksessa kahdessa eri tehtävässä, jotka molemmat sinänsä oikeuttaisivat kokouspalkkion korottamiseen, korotetaan kokouspalkkiota vain 50 %. Yhtymävaltuuston puheenjohtajalle ja varapuheenjohtajille, jotka osallistuvat yhtymähallituksen kokoukseen, samoin kuin yhtymähallituksen jäsenelle, joka osallistuu muiden hallintoelinten kokouksiin yhtymähallituksen määräämänä edustajana, suoritetaan kokouspalkkio samojen perusteiden mukaan kuin asianomaisen hallintoelimen jäsenille.

# 3 § Samana päivänä pidetyt kokoukset

Yli kolme tuntia kestävästä kokouksesta suoritetaan kokouspalkkion lisäksi 50 % ko-kouspalkkion määrästä jokaista kolmen tunnin jälkeen alkavaa tuntia kohden. Jos toimielin pitää saman päivän kuluessa useamman kuin yhden kokouksen, kokous-palkkio suoritetaan eri kokousten yhteenlasketun kestoajan mukaan, ellei kokousten välinen aika ole yli kaksi tuntia.

# 4 § Vuosipalkkiot ja sähköisen kokouskäytännön palkkiot

Yhtymävaltuuston puheenjohtajalle suoritetaan kokouspalkkioitten lisäksi vuosipalkkiota **1000** euroa, yhtymähallituksen puheenjohtajalle **2000** euroa ja tarkastuslauta-kunnan puheenjohtajalle **500** euroa. Mikäli puheenjohtaja on estynyt hoitamasta tehtäviään, lakkaa hänen oikeutensa vuosipalkkioon, kun este on jatkunut yhtäjaksoisesti kuukauden. Tästä alkaen maksetaan varapuheenjohtajalle kutakin kalenterivuorokautta kohden vuosipalkkion 365:s osa siihen saakka, kunnes puheenjohtaja palaa hoitamaan tehtäviään.

Sähköisen kokouskäytännön työkalukorvausta maksetaan yhtymähallituksen jäsenille ja yhtymävaltuuston puheenjohtajille, joilla on läsnäolo- ja puheoikeus yhtymähalli-tuksen kokouksissa. Korvauksen suuruus on 40 euroa puolelta vuodelta (80 euroa vuodessa). Henkilöt vastaavat laitteiden huollosta ja muusta ylläpidosta itse. Korvaus maksetaan kahdessa erässä kokouspalkkioiden maksatuksen yhteydessä.

Korvauksen maksamisen edellytyksenä on, että henkilö siirtyy käyttämään pelkästään sähköisiä esityslistoja, eikä hänelle enää toimiteta lainkaan paperista kokous- tai muu-ta luottamushenkilötyöskentelyyn liittyvää materiaalia.

Varajäsenille sähköisen kokouskäytännön käyttöönotto on mahdollista ilman korvaus-ta. Korvausta ei makseta myöskään neuvottelukuntien tai muiden vastaavien toimi-kuntien jäsenille.

# 5 § Yhtymävaltuuston pöytäkirjan tarkastaminen

Yhtymävaltuuston pöytäkirjan tarkastamisesta maksetaan 50 euron kertapalkkio.

# 6 § Katselmus, neuvottelu, toimitus

Katselmuksesta, neuvottelusta tai muusta toimituksesta, johon kuntayhtymän luotta-mushenkilö osallistuu toimielimen päätöksen perusteella, maksetaan palkkiota samo-jen perusteiden mukaan kuin 2 – 3 §:ssä on määrätty toimikunnan jäsenen palkkiosta. Tämän pykälän mukaista palkkiota ei kuitenkaan suoriteta luottamushenkilönä toimi-valle kuntayhtymän viranhaltijalle, jollei yhtymävaltuusto ole erikseen niin päättänyt.

# 7 § Tilintarkastajat

Tilintarkastajalle suoritetaan palkkio laskun perusteella.

# 8 § Ansiomenetyksen korvaus

Luottamushenkilölle suoritetaan korvausta luottamustoimesta aiheutuvasta ansionmenetyksestä ja luottamustoimen vuoksi aiheutuvista 1 §:ssä tarkoitetuista kustannuksista kultakin alkavalta tunnilta, ei kuitenkaan enemmältä kuin kahdeksalta tunnilta kalenterivuorokaudessa.

Saadakseen korvauksen ansionmenetyksestä luottamushenkilön tulee esittää työnanta-jan todistus siitä. Todistuksesta on myös käytävä ilmi, että luottamustoimen hoitamiseen käytetty aika olisi ollut hänen työaikaansa ja että hänelle ei makseta siltä ajalta palkkaa. Luottamushenkilön, joka tekee ansio- tai muuta työtä olematta työsuhteessa taikka virka- tai muussa julkisoikeudellisessa toimisuhteessa, tulee esittää kirjallisesti riittävä selvitys ansionmenetyksestään. Tuntikorvauksen yläraja on 30,00 euroa.

Edellä 2 ja 3 kohdassa tarkoitettua todistusta tai selvitystä ei vaadita, jos korvattava määrä on enintään 10,00 euroa tunnilta. Luottamushenkilön tulee tällöin kuitenkin an-taa kirjallinen vakuutus ansionmenetyksen ja luottamustoimen vuoksi aiheutuneiden kustannusten määrästä.

Saadakseen korvausta kustannuksista, joita luottamustoimen vuoksi aiheutuu sijaisen palkkaamisesta, lastenhoidon järjestämisestä tai muusta vastaavasta syystä, luotta-mushenkilön tulee esittää kirjallisesti riittävä selvitys tällaisista kustannuksistaan.

# 9 § Erityistehtävät

Sellaisesta luottamustehtävästä, jota ei mainita tässä säännössä, yhtymähallitus määrää tarvittaessa palkkion erikseen.

# 10 § Matkakustannusten korvaus

Luottamushenkilöiden kokousmatkoista ja muista luottamustoimen hoitamiseksi tehdyistä matkoista suoritetaan matkakustannusten korvausta, päivärahaa, ateriakorvausta, majoittumiskorvausta, yömatkarahaa ja kurssipäivärahaa ~~soveltuvin osin~~ kunnallisen yleisen virkaehtosopimuksen mukaisesti.

# 11 § Vaatimusten esittäminen

Ansionmenetyksen ja kustannusten korvaamista koskeva vaatimus on esitettävä kah-den kuukauden kuluessa sille henkilölle, jolle voimassa olevien määräysten mukaan laskun hyväksyminen kuuluu. Tässä säännössä mainitut palkkiot maksetaan puolivuosittain, jollei yhtymähallitus toisin päätä.

# 12 § Voimaantulo

Tämä palkkiosääntö astuu voimaan 1.1.2011.

Täydennykset/muutokset 1.1.2014 ja 1.1.2019